open-index/open-wikipedia-markdown huggingface dataset:
Udo Dirkschneider

**Udo Dirkschneider** (født 1952) er en tysk heavy-metal-vokalist, tidligere medlem av Accept, nå bandleder for U.D.O. og Dirkschneider. Han ga i 2022 ut sitt første soloalbum, *[[My Way (Udo Dirkschneider-album)|My Way]]*.

## Accept og U.D.O.
Dirkschneider stiftet Accept i sin hjemby Solingen (35&nbsp;km fra Wuppertal) i tidlig på 1970-tallet og ledet bandet gjennom flere utskiftinger til de platedebuterte i 1979 og slo gjennom på verdensbasis i 1984 med *[[Balls to the Wall]]* (1983). Han forlot Accept i 1987, og satte sammen bandet U.D.O. som debuterte i 1988 med *Animal House*, et album der alle låtene var skrevet sammen med tidligere bandmedlemmer fra Accept. I perioden 1993–1996 ga han ut tre plater med Accept igjen, før han satte sammen en ny besetning av U.D.O. Dirkschneider opptrådte igjen med Accept på musikkfestivaler i 2005, men fortsatte parallelt arbeidet med U.D.O.

## Dirkschneider
Dirkschneider turnerte fra 2016 sammen med bandmedlemmer fra U.D.O. under navnet Dirkschneider med Accept-låter på repertoaret for siste gang, og vil deretter holde seg til U.D.O.-låter når han opptrer.

## Diskografi (studioalbum)
### Accept

* 1979: *[[Accept (album)|Accept]]*
* 1980: *[[I'm a Rebel]]*
* 1981: *[[Breaker]]* 
* 1982: *[[Restless and Wild]]*
* 1983: *[[Balls to the Wall]]*
* 1985: *[[Metal Heart]]*
* 1986: *[[Russian Roulette]]*
* 1993: *Objection Overruled*
* 1994: *Death Row*
* 1996: *Predator*

### U.D.O.

* 1988: *Animal House*
* 1989: *Mean Machine*
* 1990: *Faceless World*
* 1991: *Timebomb*
* 1997: *Solid*
* 1998: *No Limits*
* 1999: *Holy*
* 2002: *Man And Machine*
* 2004: *Thunderball*
* 2005: *Mission No.X*
* 2007: *Mastercutor*
* 2009: *Dominator*
* 2011: *Rev-Raptor*
* 2013: *Steelhammer*
* 2015: *Decadent*
* 2018: *Steelfactory*
* 2020: *We are 1* (med Musikkorps der Bundeswehr)
* 2021: *Game Over*
* 2023: *Touchdown*

### Udo Dirkschneider
* 2022: *[[My Way (Udo Dirkschneider-album)|My Way]]*

## Referanser


## Eksterne lenker
* 
* 
* 
*  www.udo-online.de
Negl

**Negler** er harde plater på finger- og tåtuppene (ytterfalangene) som dannes av det samme proteinet som danner håret, keratin. De beskytter fingertuppene, tåtuppene og vevet under og rundt fra skade. Negler forekommer blant de aller fleste primater, men er imidlertid et sjeldent fenomen blant andre pattedyr. Neglene hos mennesker vokser med en gjennomsnittshastighet på 3 millimeter per måned. Fingernegler trenger 4 til 6 måneder for å oppnå normal lengde, og Tånegler 12 til 18 måneder. Den eksakte hastigheten avhenger av levealder, sesong, treningsnivå og diverse herdingsfaktorer.

Biting av negler hos mennesker kan indikere stress, kjedsomhet, sult, eller det kan være en vane. Biting av negler kan føre med seg bakterier som ligger under overflaten til neglen inn i munnen, og kan føre til ekstra/unormal slitasje av tannemaljen.

Negler kan bli veldig skarpe, og kan påføre skader ved kloring, noe som kan føre til infeksjon og/eller arr. Når en negl vokser inn i huden ved siden av eller foran neglen, kalles det inngrodd tånegl.

Mange dyr benytter seg av negler under jakt, både kattedyr, hundedyr og bjørn. Disse er langt spissere og kalles klør. Klørne brukes primært som griperedskap og brukes for at rovdyret skal kunne holde byttet fast eller klamre seg til det. De benyttes også til klatring, og fingerdyr bruker neglene sine for å grave frem larver fra råtne stubber og lignende. Klør kan ofte kontrolleres ved hjelp av muskler. Mange dyr trekker dem inn mot potene for å unngå skade ved løping.

Hos mennesker er den vanligste neglesykdommen neglesopp. Den utgjør over halvparten av alle sykdomstilfeller i neglene.
Peter van Heeren

***Peter van Heeren*** er en norsk kriminalfilm fra 1957. Den er basert på Alf B. Bryns første kriminalroman, *Peter van Heeren tar skeen i den anden haand*. Tilrettelagt for film av  Sigval Maartmann-Moe, som også har regien i filmen.

## Handling
En film om den rike, eksentriske og elskverdige lediggjenger  Peter van Heeren (Per Skift) og hans utallige bedrifter. Han lar seg overtale til å hjelpe sin venninne fru Kathie Winter (Liv Wilse) som blir utsatt for en viss overrettssakfører Halmer som prøver å vinne hennes gunst ved utpresning og andre uortodokse metoder. Til dette får Peter van Heeren hjelp av sin uforlignelige hovmester Jeremias (Ernst Diesen).

## Skuespillere
* Per Skift som Peter van Heeren
* Liv Wilse som Käthie Winther
* Ernst Diesen som Jeremias, tjeneren til van Heeren.
* Knut M. Hansson som Halmer.
* Ola Isene som politi-sjefen
* Helge Essmar som direktøren.
* Willie Hoel som en nær venn av van Heeren.
* Per Lillo-Stenberg som en venn av van Heeren.
* Lillebil Nordrum som Frøken Lyng
* Leif Enger som en auksjonarius
* Erik Melbye Brekke som en nattevakt
* Dan Fosse som en kriminell
* Per Theodor Haugen som en fullmektig
* Aud Schønemann som en kunde
* Gustav-Adolf Hegh som en bil-utleier
* Odd Borg som en drosje-sjåfør
* Tore Ween som en juveler
* Berit Kullander som en tilskuer.

## Eksterne lenker
*
Randi Kolstad

**Randi Kolstad** (født **Randi Ballestad**; 1925–1999), også kjent som **Randi Borch**, var en norsk skuespiller.

Hun debuterte som filmskuespiller i 1951 i filmen *[[Kranes konditori]]*. Hun er kreditert for 14 filmroller og deltok i utarbeidelsen av manus til filmen *[[Portrettet (film)|Portrettet]]*, som hadde premiere i 1954. 

## Familie
Kolstad var datter av lektor Thor Ballestad (1891–1970) og Hjørdis Marie Ballestad født Ruud (1902–1970).

Hun giftet seg i 1946 med skuespillerkollegaen Lasse Kolstad. Ekteskapet ble oppløst i 1955. Senere giftet hun seg på nytt og tok etternavnet Borch.

## Filmografi
* 1971 – *[[Gråt, elskede mann]]*   
* 1969 – *[[Himmel og helvete]]*  
* 1966 – *[[Hurra for Andersens]]*  
* 1964 – *[[Klokker i måneskinn]]* 
* 1962 – *[[Sønner av Norge kjøper bil]]*  
* 1958 – *[[Lån meg din kone]]*  
* 1957 – *[[Sjutton år]]*  
* 1956 – *[[På solsiden (1956)]]*  
* 1955 – *[[Ute blåser sommervind]]*
* 1953 – *[[Brudebuketten]]*  
* 1952 – *[[Nødlanding (film)|Nødlanding]]*  
* 1952 – *[[Vi vil skilles]]*  
* 1951 – *[[Kranes konditori]]*

## Referanser


## Eksterne lenker
*
Casa Milà

**Casa Milà** er en bygning i Barcelona tegnet til Roger Segimon de Milà av arkitekten Antoni Gaudí, og bygget i årene 1905 til 1907. I 1984 ble den tatt med på listen over UNESCOs verdensarv, som ett av Antoni Gaudis verker.

Bygningen er helt uten rette linjer. Den ble dårlig mottatt av den lokale befolkningen da den ble bygget og fikk kallenavnet «La Pedrera» (katalansk for «stenbrudd»), men er i dag et landemerke i Barcelona.

Adressen er Passeig de Gràcia No. 92 (ved krysset til Carrer de Provença).

## Referanser


## Eksterne lenker
*
The Monkey Suit

«**The Monkey Suit**» er en episode i animasjonsserien *[[Simpsons]]* 17. sesong, originalt vist i USA for første gang den 14. mai 2006.

## Handling

Skuffet over at de ikke kommer inn på den nye utstillingen over historien til våpnene, må Ned Flanders og hans to sønner nøye seg med å gå på en utstilling som beskriver menneskenes utvikling. De blir sjokkert da de ser at bibelen blir beskrevet som en myte, og da Rod og Todd spør om deres mor, Maude, var en ape, sier han at «Ingen er utviklet fra apene!»

I mellomtiden, i tillegg til sine vanlige uinspirerende prekener, mister Lovejoy kirkegjengere til en annen kirke i nærheten. Han vurderer å bruke Flanders uttalelse til å vinne tilbake noen av kirkegjengerne. Etter å ha utpresset Seymour Skinner blir «kreasjonisme» introdusert på Springfield barneskole, noe som ikke bare irriterer Lisa på grunn av at det ikke er fakta, men også fremstiller «darwinisme» som et av satans påfunn. Etter hvert blir imidlertid evolusjonen fjernet helt som en følge av en ny lov. Lisa bestemmer seg for å lære bort evolusjon i en hemmelig klasse, der hun til slutt blir arrestert.

I rettssaken «Lisa Simpson mot Gud», blir Lisa representert av en forhatt advokat fra New York. Gud blir representert av en elsket, overvektig advokat fra sørstatene. Rettssaken går ikke Lisas vei på grunn av at professor Frink sier at selv om det er en gud, har han omtrent like mye makt som «departementet for agrikultur», og en kreasjonistisk «forsker» krever bevis for at det finnes et missing link. Lisa føler seg forlatt, men Marge bestemmer seg for å lese *[[Artenes opprinnelse]]* av Charles Darwin, og føler at han har et poeng. I rettssaken gir hun Homer en øl, og han begynner å vise primitiv oppførsel allerede da han åpner den. Ned blir irritert og kaller ham en «dum ape av en gorilla», for deretter å innrømme at han er overvunnet. Lisa forklarer imidlertid at hun syns det er greit at han har tro, men at forskning og religion aldri burde blandes, et poeng Ned må si seg enig i.

## Annet
*Bart skriver «Je ne parle pas français» («Jeg snakker ikke fransk») på tavla i introen. Han lærte seg fransk allerede i episoden «*[[The Crepes of Wrath]]*» fra sesong 1.

*Åpningen av denne episoden er den alternative åpningen av episode EABF07 «*[[I'm Spelling as Fast as I Can]]*» fra sesong 14. Siden den episoden ble skrevet og animert i 2002, forklarer dette den utdaterte *[[Men in Black]]*-spøken.

## Eksterne lenker
* Sammendrag av episoden på geos.tv
Henrik Salveson

**Henrik Salveson** (født 28. juli 1981) er en fotballspiller fra Sogndal. Han har tidligere spilt for Sogndal Fotball, Turn og idrettslaget Hovding, Løv-Ham Fotball, Askøy Fotballklubb og Åsane Fotball før han før sesongen 2008 gikk til Drøbak/Frogn. Salveson er midtbanespiller, men har også vist seg som en farlig spiller foran mål. Han spiller også futsal for Vålerenga Futsal, og har tidligere spilt for Kappa Futsal Klubb. Går under navnet Slaveson.

## Referanser


## Eksterne lenker
*
Crockett County (Texas)

**Crockett County** er et fylke i den amerikanske delstaten Texas. Det ligger i den vestlige delen av staten og grenser mot Upton County og Reagan County i nord, Irion County i nordøst, Schleicher County og Sutton County i øst, Val Verde County i sør, Terrell County i sørvest, Pecos County i vest og mot Crane County i nordvest.

Crockett Countys totale areal er 7&nbsp;271 km² hvorav 0 km² er vann. I 2000 hadde fylket 4&nbsp;099 innbyggere og administrasjonssenteret ligger i byen Ozona. Fylket har fått sitt navn etter David Crockett som døde i slaget om Alamo.
## Eksterne lenker
*
Prestvannet

**Prestvannet** og parkområdene rundt er et turmål i Tromsø, sommer som vinter. Vannet har et rikt fugleliv med ender, måker og andre fugler, og på grunn av dette er deler av vannet fredet i hekketiden. Vannet ligger på Tromsøya, 96 moh, og dekker ca 75 dekar.

## Drikkevann
I 1867 ble vannet demmet opp for å brukes til drikkevann i byen nedenfor. I tiden etter ble demninger og voller utbedret og forsterket, men på tross av dette forble Prestvannet et dårlig drikkevann. Da det nye vannverket på Slettaelva ble tatt i bruk i 1921, ble det slutt på å bruke Prestvannet som drikkevann. 

## Rikt dyreliv
Prestvannet har et rikt dyreliv. Blant fugleartene finnes smålom, stokkand og toppand, fiskemåke, hettemåke, makrell- og rødnebbterne. En av årsakene til artsrikdommen er de mange flytende torvøyene i vannet som sikrer beskyttede hekkeplasser. I den senere tid har det vært diskutert om vannet gror igjen, og at det kanskje bør settes i gang tiltak for å holde vannet åpent for å beskytte det varierte dyrelivet. Nødvendigheten og riktigheten av dette er imidlertid omstridt.

## Fisk
Etter at Prestvannet var demmet opp, prøvde man å sette ut røye og ørret, men de døde hver vinter av oksygenmangel. Så prøvde man å sette ut den sentraleuropeiske arten karuss, som klarte seg. Karussen har en spesiell egenskap; om vinteren legger den seg i mudderet på bunnen. På grunn av oksygenmangelen utvikler den alkohol i blodomløpet. Skulle Prestvannet bunnfryse om vinteren, vil også alkoholen senke frysepunktet i blodet, og karussen har en større sjanse for å overleve vinteren. I tillegg til karuss finnes det også trepigget stingsild i vannet, men denne fisken har en mye større dødelighet på grunn av oksygenmangelen.

## Referanser


## Eksterne lenker
*
Lundavatnet

**Lundavatnet** kan vise til flere innsjøer i Norge:

*Lundavatnet (Steinkjer) – i Steinkjer kommune i Nord-Trøndelag
*Lundavatnet (Bremanger) – i Bremanger kommune i Sogn og Fjordane
*Lundavatnet (Sveio) – i Sveio kommune i Hordaland
Rune Bolseth

**Rune Bolseth** (født 1980) er en norsk fotballtrener og tidligere fotballspiller som er assistentrener for .

Han spilte for Sogndal Fotball og Hønefoss Ballklubb. 

Bolseth gikk på idrettsfag ved Firda videregående skole fra 1996 til 1999 og spilte da for ungdomsklubben Sandane Turn og Idrettslag. Etter videregående skole gikk han til Sogndal Fotball i 1999. Han skåret 52 mål for Sogndal på sine 359 kamper over ti år. Han var kaptein for laget i en periode. Etter 2009-sesongen gikk han til den nyopprykkede eliteserieklubben Hønefoss. Bolseth regnes som en taktisk dyktig midtbanespiller, med en god pasningsfot.

Bolseth er sønnesønn av grunnleggeren av familieselskapet Bolseth Glass AS, Magnus Bolseth.

## Se også
* Liste over kjente elever ved Firda videregående skole

## Referanser


## Eksterne lenker
* 
*  Rune Bolseth  hos
Jin-dynastiet

Med Jin-dynastiet kan det siktes til fire forskjellige dynastier i kinesisk historie:

*Jin-dynastiet 晉朝 (265-420), som igjen kan inndeles i
::Det vestlige Jin-dynasti (265-316) *(Xi-Jin)* (265-316) og 
::Det østlige Jin-dynasti (317-420) *(Dong-Jin)* (317-420),
*Jin-dynastiet, bedre kjent som *det senere Jin-dynasti* eller *det yngre Jin-dynasti* (後晉, *Hou-Jin*) (936-947), og 
*Jin-dynastiet, også omtalt som *det [[jursjenerne|jursjenske]] Jing-dynasti*, 金朝, (1115–1234),
*Det senere Jin-dynasti, 后金 (1616–1636).
The Crepes of Wrath

«***The Crepes of Wrath***» er en episode av animasjonsserien *[[Simpsons]]*' første sesong. Bart blir sendt til Frankrike på en studentutvekslingstur, mens familien Simpson mottar en albansk student i hans sted. Den albanske studenten viser stor interesse for Homers arbeide ved Springfield atomkraftverk.

## Handling
Bart oppdager en gammel kinaputt, og bestemmer seg for å spyle den ned i en av guttedoene ved Springfield barneskole. Samtidig sitter Skinners mor på jentetoalettet, som går i luften som følge av Barts kinaputt. Skinner bestemmer seg for å bli kvitt uromomentet Bart en gang for alle, og foreslår for familien Simpson at Bart skal delta i et utvekslingsprogram. Bart blir sendt til Frankrike, mens familien mottar en utvekslingsstudent fra Albania ved navn Adil Hoxa.

I Frankrike blir Bart møtt at to skruppelløse vinprodusenter som får ham til å arbeide hardere enn de to mennenes esel. Bart må samle inn og presse druer, sove på gulvet, og teste vin som er utblandet med frostvæske. 

Adil viser seg på sin side å være en spion som er ute etter atomhemmeligheter som han planlegger å lure ut av Homer. Homer er på sin side lykkelig for at Adil viser så stor interesse for arbeidet hans, og viser ham rundt på atomkraftverket.

I Frankrike lærer Bart seg til slutt nok fransk til at han kan rømme fra slavedriverne som holder ham fanget, og sier ifra til en politimann om at de planlegger å selge forgiftet vin. De to vinprodusentene blir arrestert, og Bart blir presentert som helt i Frankrike, og fullfører sitt opphold på en behageligere måte. Adil blir fanget av FBI, og utvekslet med en amerikansk spion som er fanget i Albania.

## Interessante fakta
*Tidlig i episoden er det litt dialog på albansk mellom Adil og familien hans, mens senere blir dialogen bare tull. Den franske dialogen er veldig direkte oversatt, men likevel korrekt.
*Ugolin plystrer melodien til sangen «Alouette» mens han går på jordet, men sangen, som har opprinnelse i det franskspråklige Canada, er ikke veldig godt kjent i Frankrike, og ville sannsynligvis ikke være kjent av noen som Ugolin.
*I senere sesonger endres Agnes Skinners personlighet seg fra den snille damen vi møter i denne episoden. På DVD-ens kommentarspor sier Matt Groening at hennes strenge personlighet kan være en direkte følge av Barts rampestrek i denne episoden.
*I episoden «*[[The Monkey Suit]]*» i sesong 17 skriver Bart «Je ne parle pas Français» (jeg snakker ikke fransk) på tavla i introen, noe som ikke kan stemme da han lærte seg fransk i denne episoden.

## Annet
*Fru Skinner kaller Seymour for Spanky.
*Adil er fra Tirana i Albania
*Mens Bart er i Frankrike bor han på «Chateau Maison», som betyr slottshuset.
*Eselet heter Maurice

## Eksterne lenker
* Sammendrag på snpp.com
Thomaslenninga (Brønnøy)

Thomaslenninga er en gate i Brønnøysund som er oppkalt etter handelsmannen Thomas Hermansen fra Sømna som etablerte seg med forretning i byen i 1850. 

På midten av 1800-tallet var det ingen veier helt frem til Brønnøysund. I stedet rodde folk over Trælvikosen og dro båtene sine på land i Thomaslenninga. Også i dag benyttes området til fortøyningsplass og båtopptrekk.

Thomaslenninga er nå navnet på gaten i bydelen. Bebyggelsen består for en stor del av eldre hus, bortsett fra et boligkompleks, bygd for noen få år siden, med 24 leiligheter rundt et åpent torv med parkeringsanlegg under.
Eva Weel Skram

**Eva Weel Skram** (født 1985) er en norsk sanger og låtskriver. Hun er kjent som soloartist og som vokalist i duoen *Eva & the Heartmaker*.

Skram gikk på musikk, dans og drama ved Firda videregående skole fra 2001 til 2004. Hun deltok i TV-programmet *[[Idol (TV-program)|Idol]]* våren 2005. Sammen med ektemannen, gitarist og låtskriver Thomas Stenersen, utgjorde hun duoen Eva & the Heartmaker. Duoen ga ut fire studioalbum i perioden 2006 til 2013 før de ble oppløst. De ble kåret til Best Norwegian Act under MTV Europe Music Awards 2011 og ble nominert til Spellemannprisen 2011 i klassen popgruppe for albumet *[[Dominoes]]*.

I 2016 ga Eva Weel Skram ut singlen «Vi lovar», en coverversjon av sangen «Besvärjelse», opprinnelig skrevet av den svenske artisten Oscar Danielson. I 2018 ga hun ut albumet *Finne heim*, sitt første soloalbum og også hennes første album med norske tekster. Albumet inneholdt hitsingler som «Om du vi» og «Berre la meg vær» som hun også fremførte på *[[Lindmo]]*. Hun ga ut sitt andre soloalbum *Sleppe tak* i 2021. For albumet ble hun nominert til Spellemannprisen 2021 i klassen viser og visepop.

Høsten 2015 deltok hun i TV-programmet *[[Hver gang vi møtes]]*. Hun har skrevet og spilt inn «Selmas sang» som ble brukt som kjenningsmelodien til NRKs julekalender *[[Snøfall (TV-serie)|Snøfall]]*, sendt første gang i 2016. I 2016 viste NRK en konsert hvor hun spilte sammen med ektemannen på Åmot operagard, første gang sendt 2. desember 2016.

Hun er niese av operasangeren Knut Skram og søskenbarn til komponist Henrik Skram som blant annet skrev musikken til *Snøfall*.

## Album

### Som Eva & the Heartmaker
*  *[[Behind Golden Frames]]* (2006)
*  *[[Let's Keep This Up Forever]]* (2009)
*  *[[Dominoes]]* (2011) 
*  *[[Traces of You]]* (2013) 

### Soloalbum
*  *[[Finne heim]]* (2018)
*  *[[Sleppe tak]]* (2021)

## Se også
* Liste over kjente elever ved Firda videregående skole

## Referanser


## Eksterne lenker
* 
* 
*
Europeiske flagg

Dette er en oversikt over nasjonale og overnasjonale flagg i Europa:

## Internasjonale og overnasjonale flagg

Flag of Europe.svg|EUs flagg
Flag of NATO.svg|NATOs flagg
Flag of the CIS.svg|Samveldet av uavhengige staters flagg
Flag of the Nordic Council 2016.svg|Nordisk råds flagg


## Flagg i EU

Flag of Belgium.svg|Belgias flagg
Flag of Bulgaria.svg|Bulgarias flagg
Flag of Denmark.svg|Danmarks flagg
Flag of Estonia.svg|Estlands flagg
Flag of Finland.svg|Finlands flagg
Flag of France.svg|Frankrikes flagg
Flag of Greece.svg|Hellas' flagg
Flag of Cyprus.svg|Kypros' flagg
Flag of Ireland.svg|Irlands flagg
Flag of Italy.svg|Italias flagg
Flag of Croatia.svg|Kroatias flagg
Flag of Latvia.svg|Latvias flagg
Flag of Lithuania.svg|Litauens flagg
Flag of Luxembourg.svg|Luxembourgs flagg
Flag of Malta.svg|Maltas flagg
Flag of the Netherlands.svg|Nederlands flagg
Flag of Poland.svg|Polens flagg
Flag of Portugal.svg|Portugals flagg
Flag of Romania.svg|Romanias flagg
Flag of Slovakia.svg|Slovakias flagg
Flag of Slovenia.svg|Slovenias flagg
Flag of Spain.svg|Spanias flagg
Flag of Sweden.svg|Sveriges flagg
Flag of the Czech Republic.svg|Tsjekkias flagg
Flag of Germany.svg|Tysklands flagg
Flag of Hungary.svg|Ungarns flagg
Flag of Austria.svg|Østerrikes flagg


## Territorier i Europa underlagt land i EU

Flag of the Faroe Islands.svg|Færøyenes flagg
Flag_of_Åland.svg|Ålands flagg


## Flagg i Samveldet av uavhengige stater

Flag of Armenia.svg|Armenias flagg
Flag of Azerbaijan.svg|Aserbajdsjans flagg
Flag of Belarus.svg|Belarus’ flagg
Flag of Kazakhstan.svg|Kasakhstans flagg
Flag of Moldova.svg|Moldovas flagg
Flag of Russia.svg|Russlands flagg


## Flagg i andre europeiske nasjoner

Flag of Albania.svg|Albanias flagg
Flag of Andorra.svg|Andorras flagg
Flag of Bosnia and Herzegovina.svg|Bosnia-Hercegovinas flagg
Flag of Georgia.svg|Georgias flagg
Flag of Iceland.svg|Islands flagg
Flag of Liechtenstein.svg|Liechtensteins flagg
Flag of Macedonia.svg|Makedonias flagg
Flag of Monaco.svg|Monacos flagg
Flag of Montenegro.svg|Montenegros flagg
Flag of Norway.svg|Norges flagg
Flag of San Marino.svg|San Marinos flagg
Flag of Serbia.svg|Serbias flagg
Flag of the United Kingdom.svg|Storbritannias flagg
Flag of Switzerland.svg|Sveits' flagg
Flag of Turkey.svg|Tyrkias flagg
Flag of Ukraine.svg|Ukrainas flagg
Flag of the Vatican City.svg|Vatikanstatens flagg


## Territorier underlagt land utenfor EU

Flag of Alderney.svg|Alderneys flagg
Flag of Gibraltar.svg|Gibraltars flagg
Flag of Guernsey.svg|Guernseys flagg
Flag of the Isle of Man.svg|Isle of Mans flagg
Flag of Jersey.svg|Jerseys flagg
Sogndal Idrettslag

**Sogndal Idrettslag** (stiftet 19. februar 1926) er en norsk fleridrettsklubb og et allianseidrettslag fra Sogndal i Sogn og Fjordane. Idrettslaget har i dag tilbud innen alpint, håndball, langrenn, orientering, turn, svømming, skøyter, styrkeløft, volleyball og taekwondo. 

Tidligere hadde klubben også en svært aktiv friidrettsgruppe. Klubben har også hatt egen gruppe for innebandy.

## Håndball
Klubbens håndballag for kvinner spiller i 4. divisjon sesongen 2013/14

## Fotball

Fotballen i klubben ble skilt ut med storsatsingen, og er i dag en særidrettsklubb i allianseidrettslaget Sogndal idrettslag under navnet Sogndal Idrettslag Fotball. 

## Eksterne lenker
*
Lov og rettferdighet

**Lov og rettferdighet** (eller **Rett og rettferd**, polsk: , forkortet *PiS*) er et nasjonalkonservativt og høyrepopulistisk politisk parti i Polen. Det har et polsk-nasjonalt, katolsk, antirussisk og EU-skeptisk utsyn. Partiet ble grunnlagt i 2001 av tvillingbrødrene Lech og Jarosław Kaczyński.

Partiet fikk i 2015 flertall i begge kamrene i det polske parlamentet. Samme år ble partiets kandidat Andrzej Duda valgt til Polens president. Lov og rettferdighet fortsatte med den lovgivende og utøvende makten i Polen også etter valget i 2019, og partiet har gått langt i å gripe inn i sammensetningen av domstolene og øvet kontroll med de statlige allmennkringkasterne. Polen har under partiets styre blitt beskrevet av enkelte som et «illiberalt demokrati».

I Europaparlamentet har partiet 27 representanter, som alle er tilsluttet Europeiske konservative og reformatorer.

## Politisk plattform
PiS går inn for å skjerpe straffene for forbrytelser mot liv, helse og eiendom. Partiet postulerer for en effektivisering av statlige institusjoner og en skarp kamp mot korrupsjon. Det støtter integrasjon med EU på betingelser som kan være fordelaktige for Polen. Partiet går inn for økonomisk proteksjonisme og en nokså stor statlig innblanding i økonomien. PiS har også støttet de polske soldaters deltagelse i Irak.

Partiet motsetter seg legalisering av eutanasi, abort, mindre skadelige rusmidler, samt registrert partnerskap blant homofile par. Et annet tema som partiet er opptatt av er mangelen på oppgjør med landets sosialistiske fortid.

PiS går derimot inn for å opprettholde gratis skolegang og helsetjeneste, publisere navnene til PRL-agenter, og har foreslått å gjeninnføre dødsstraff.

Opposisjonspolitikere fryktet en økende internasjonal isolasjon av Polen etter at PiS kom til makten, på grunn av partiets angivelige nasjonalisme. Åtte tidligere utenriksministre i Polen skrev et åpent brev der de oppfordret Kaczyński-brødrene til å forbedre forholdet til Tyskland og Frankrike.

## Referanser


## Eksterne lenker
* 
*
Big Mama Thornton

**Willie Mae «Big Mama» Thornton** (født 11. desember 1926, død 25. juli 1984) var en amerikansk bluessangerinne. I 1984 ble hun valgt inn i Blues Hall of Fame.

Thornton vokste opp med seks søsken, mor og far. Moren var sangerinne og faren var prest. Thornton var en bluessangerinne og musiker som var aktiv i tidsrommet mellom 1940 og 1970 hvor hun både skrev og sang innen sjangeren blues. Hun spilte både munnspill og trommer. 

13. august 1952 spilte hun inn den aller første versjonen av klassikeren «Hound Dog» (skrevet av Jerry Leiber og Mike Stoller for Thornton), som ble utgitt som singel i mars 1953. Elvis Presleys versjon fra 1956 gjorde sangen verdenskjent. Elvis' kopierte Freddie Bell and the Bellboys' versjon fremført i Las Vegas i 1956. Freddie Bell hadde gjort om på noe av teksten. Også den klassiske bluesballaden «Ball and Chain» ble gjort kjent av en annen artist, Janis Joplin. Thornton uttalte seg om Joplins versjon med stor entusiasme og sa at «*den jenta synger med den samme smerten som meg*». 

På 1960-tallet flyttet hun til California hvor hun markerte seg som bluessangerinne og dro på turné i både Amerika og Europa. 

Thornton ble regnet som en tøff og nådeløs kvinne. Hun kledde seg som en mann og godtok ikke nedverdigende kommentarer. Hun døde i 1984 av et hjerteinfarkt og ble funnet av medisinsk personell på et hotellrom. 

## Referanser


## Eksterne lenker
* 
*
Bi Sheng

**Bi Sheng** (毕升, pinyin: *Bì Shēng*, W.-G.: *Pi Sheng*; 990&ndash;1051) var en kinesisk tøyhandler som oppfant trykkekunsten med bevegelige typer mellom 1041 og 1048. Dette var en av de store landevinninger under Song-dynastiet. Tegntypene laget han av brent leire. Wang Zhen forbedret teknikken med bruk av tretyper.

Til tross for at kineserne slik fikk et kraftig forsprang innen boktrykkerkunsten, var det først på 1800-tallet at trykking med bevegelige typer virkelig skjøt fart. Det skyldtes at selv om trykking på grunnlag av hele treplater krevde en enorm oppstablingsplass, forhindret de tusenvis av forskjellige kinesiske skrifttegn utviklingen av virkelig enkle og raske måter å sammenkoble småelementer til trykkplater med bevegelige typer. 

## Litteratur
* Edda Bhattacharjee: «Bi Sheng und Gutenberg und die beweglichen Lettern», i: *Information – Wissenschaft & Praxis*, 2001, Bd. 52, No. 1, s. 37 – 40. DGI e.V., Frankfurt am Main, ISSN 1434-4653
* Joseph Needham: *Science and Civilisation in China*: Part 1, vol 5: Paper and Printing. Cambridge: Cambridge University Press
Andersgrotta

**Andersgrotta** er et bomberom i Kirkenes. Grotten ble gravd ut under andre verdenskrig og oppkalt etter ingeniør Anders Elvebakk som ledet arbeidet. Arbeidet startet høsten 1941 og pågikk gjennom hele krigen. Før krigens utbrudd var det ingen bomberom i Kirkenes og gruvene i byen ble tatt i bruk til formålet, gruvene var der de fleste som oftest befant seg da gruvene var i drift døgnet rundt, men sentrum av byen og de beliggende havnene rundt hadde lang vei til gruvene, så det var behov for et mer sentralt bomberom.  
  
Grotta hadde under krigen aldri tilførsel av strøm, luft eller vann. Strøm, luft, vann og toaletter ble bygd til etter krigens slutt da den kalde krigen fortsatt gjorde det aktuelt med et godt forberedt bomberom. Grotta er en av severdighetene i Kirkenes og har daglige omvisninger og fremvisning av en 9 minutter lang film tilgjengelig på tre forskjellige språk; norsk, engelsk og tysk.

## Referanser


## Eksterne lenker
* andersgrotta.no – hjemmesiden til Andersgrotta
Simpsons Roasting on an Open Fire

«***Simpsons Roasting on an Open Fire***», også kjent som «***The Simpsons Christmas Special***», var den første halvtimeslange episoden av animasjonsserien *[[Simpsons]]* som ble vist på TV, selv om den var den åttende episoden som ble produsert i sesong 1. Serien skulle opprinnelig ha premiere høsten 1989, men på grunn av store problemer med animasjonen av episoden «*[[Some Enchanted Evening]]*», begynte den heller midt i sesongen 1990 med denne episoden.

Tittelen refererer til linjen *Chestnuts Roasting on an Open Fire* fra «The Christmas Song» skrevet av Mel Tormé og Robert Wells, og originalt innspilt av Nat King Cole i 1945.

Episoden handler om familien Simpsons forsøk på å feire jul på et begrenset budsjett.

Denne episoden ble lansert på VHS av FOX Home Video i 1991. VHS-lanseringen hadde tittelen «*The Simpsons Christmas Special*».

## Handling

Marge spør barna hva de ønsker seg til jul. Lisa ønsker seg en ponni og Bart en tatovering. Marge tar med seg familien for å handle til jul på kjøpesenteret, og Bart får øye på en tatoveringssjappe som han går inn i. Han lyver om alderen, og bestemmer seg for å få en tatovering med ordet «Mother» på. Da tatovereren har tatovert «Moth» kommer Marge stormende inn og drar ham ut av sjappa. Hun bruker alle pengene familien skal bruke til julehandelen for å fjerne Barts tatovering, og bestemmer seg for å bruke Homers julebonus til å kjøpe presanger for. C. Montgomery Burns gir imidlertid ikke sine ansatte julebonus dette året.

Da han oppdager at familien ikke har penger til jul, skaffer Homer seg jobb på kjøpesenteret som julenissen. Bart drar på kjøpesenteret og plager julenissen, og da han drar av ham skjegget oppdager han at det er faren som sitter der. Homer får bare tretten dollar i lønn. Han får et hett tips fra kompisen Barney Gumble om et hundeveddeløp, og tar med seg Bart på veddeløpsbanen. Homer bestemmer seg imidlertid for å satse på en annen hund, «Santa's Little Helper», siden han får en god følelse for den. Santa's Little Helper avslutter løpet på sisteplass.

Da en nedbrutt Homer og Bart forlater veddeløpsbanen blir Santa's Little Helper kastet ut av eieren sin på grunn av å ha tapt enda et løp. Bart blir ekstatisk da Homer motvillig går med på å ta med hunden hjem. De to drar hjem med greyhounden, klare til å fortelle familien at det ikke vil bli noen julefeiring i år. Marge og Lisa tror imidlertid at Santa's Little Helper er julegaven, og blir veldig glade.

## Eksterne lenker
* Sammendrag av episoden på snpp.com
*
Holm kirke

**Holm kirke** ligger sentralt i bygda Holm i Rauma kommune. Den er en del av Den norske kirke og hører til Indre Romsdal prosti i Møre bispedømme.

Kirken ble bygd i 1907 og er en langkirke av treverk. Kirken har dragehoder øverst på mønet. Kirken er tegnet av arkitekt Karl Norum, som tegnet flere kirker produsert av ferdighusfabrikant Jakob Digre i Trondheim. Byggeleder for oppførelsen var Anton Nerheim.

Tre kirker ble innviet i 1907 og den fjerde i 1908 i det som tidligere var Veøy prestegjeld. Det var Rødven kapell, hvor Jens Z. W. Kielland var arkitekt. Veøy kirke (Sølsnes) og Holm kirke, hvor Karl Norum var arkitekt, og Sekken kirke. Kiellands og Norums kirker har mange fellestrekk.

## Søsterkirke
Veøy kirke, på Sølsnes i Molde kommune, er bygget samtidig og er søsterkirke. De to kirkene ligger på hver sin side av Langfjorden.

## Interiøret
Altertavlen er malt av Emanuel Vigeland.

## Kilder
* Thaule, John Ove; Ubostad, Ingar; Pedersen, Bjørn. 1990. *Kyrkjene våre* i *Ei bok om Rauma*, Rauma Kommune. s 207-210

## Bildegalleri

Fil:Holm-kirke-Rauma-3.jpg|Dragehoder øverst på mønen.
Fil:Holm-kirke-Rauma-2.jpg
Fil:Minnestein-Holm-Rauma-4.jpg|Minnestein ved Holm kirke


## Referanser


## Eksterne lenker
* 
*
Cheng Yi

**Cheng Yi** (forenklet kinesisk: 程颐; tradisjonell kinesisk: 程頤; pinyin: *Chéng Yí*; Wade-Giles: *Ch'eng I*, født i 1033 i Yichuan ved Luoyang i Henan i Kina, død 1107 i Henan) var sammen med sin storebror Cheng Hao med på å omdanne det som skulle bli kalt neokonfucianismen til en egen skole innen konfucianismen under Song-dynastiets Kina.

Cheng Yi var mandarin, men avviste å stige i gradene fordi hans rettskaffenhet gjorde at han reagerte sterkt mot dårlig lederskap og det han så av dårlig moral. Han ble disiplinert og så benådet to ganger.
 
Sammen med sin bror samlet de en disippelskare rundt seg. Brødrene bygde sine filosofier rundt begrepet *[[li (neokonfucianisme)|li]]* (= grunnleggende sannheter, prinsipper). Cheng Hao la mer vekt på rolig introspeksjon mens Cheng Yi la vekten på granskning av universets myriader av ting og på aktiv deltagelse i samfunnslivet.

Dermed ble Cheng Hao og Cheng Yi eksponenter for hver sin retning som skulle utvikle seg til forskjellige skoler innen neokonfucianismen. Cheng Haos «idealisme» ble fortsatt utviklet av Lu Xiangshan og Wang Yangming, og Cheng Yis «realisme» ble videreutviklet av Zhu Xi.

## Referanser
Hummer

**Hummer** kan sikte til:

* Hummere, skalldyrgruppe
** Amerikahummer
** Europeisk hummer
* Hummer (bil), amerikansk bilmerke
Odetta Holmes

**Odetta Holmes** (født 31. desember 1930 i Birmingham, død 2. desember 2008 i New York), kjent under artistnavnet **Odetta**,  var en amerikansk sangerinne som sang amerikansk folkemusikk, blues og spirituals. 

Hun påvirket artister som Joan Baez, Steve Earle, Kris Kristofferson og Harry Belafonte.

## Liv og virke
### Bakgrunn
Odetta ble født i Birmingham i staten Alabama men vokste opp i Los Angeles. Familien bestod av mor Flora (Sanders), far Reuben Sanders (døde mens Odetta var ung), flere søsken og stefar.  

Faren hennes døde da hun var svært ung og moren giftet seg på nytt og ga barna sine stefarens etternavn; Felious, og hele familien flyttet til Los Angeles. Da var Odetta seks år. 

Odetta begynte tidlig å ta både sang- og pianotimer og da hun begynte på ungdomsskolen forstod hun selv hvilket sangtalent hun hadde. Hun utviklet stemmen til å beherske alt fra sopran til baryton.
 
### Karriere
Allerede som fjortenåring gjorde hun diverse musikalske opptredener i Hollywood. Odetta forberedte seg på en karriere som sanger ved teatre og operaer da vennene hennes introduserte henne for moderne blues, rock og folkemusikk og muligheten til å studere musikk ved Los Angeles City College. 

Det første albumet hennes kom i 1954 og ble utgitt av selskapet Fantasy Records. Karrieren fikk særlig fart i Chicago der Al Grossman ble manager og hun fikk kontrakt med Tradition. I 1963 kom albumet ”Odetta sings Folk songs” og ble det mest populære og mest solgte albumet det året. Pete Seeger og Harry Belafonte talte varmt for henne tidlig i karrieren. Hun ble kjent over hele USA da hun opptrådte i Belafontes TV-program i 1960, hun oppnådde etter det ny kontrakt med Vanguard og holdt en oppsiktsvekkende opptreden på Newport-festivalen.  Artister som Bob Dylan, Joan Baez, Joan Armatrading og Janis Joplin skal ha blitt inspirert av Odettas musikk. «The first thing that turned me on to folk singing was Odetta», uttalte Bob Dylan i 1978.

Odetta var engasjert i borgerrettsbevegelsen og marsjerte sammen i Martin Luther King i Selma, Alabama, 1965 (eller 1963). Hun opptrådte også for president Kennedy. 

### Utmerkelser
Hun ble tildelt «National Medal of the Arts» in 1999 og Library of Congress' «Living Legend Award» i 2005.

## Referanser


## Plateutgivelser
* 1956: *Odetta Sings Ballads & Blues *
* 1957: *Odetta At the Gate of Horn*
* 1960: *My Eyes Have Seen*
* 1960: *Ballad For Americans*
* 1960: *Odetta At Carnegie Hall*
* 1960: *1960 Christmas Spirituals*
* 1962 Odetta At Town Hall
* 1962 Odetta and The Blues
* 1962 Sometimes I Feel Like Cryin'
* 1963 One Grain Of Sand
* 1963 The Tin Angel (with Larry Mohr)
* 1963 Odetta Sings Folk Songs 
* 1964 It's A Mighty World 
* 1964 Odetta Sings Of Many Things 
* 1965 Odetta Sings Dylan 
* 1966 Odetta In Japan 
* 1967 Odetta 
* 1967 The Best Of Odetta 
* 1970 Odetta Sings 
* 1976 Odetta At The Best Of Harlem 
* 1987 Movin' It On 
* 1987 The Essential Odetta
* 1988 Christmas Spirituals 
* 1998 To Ella 
* 1999 Blues Everywhere I Go

## Eksterne lenker
* 
* 
*
Rødven kirke

**Rødven kirke**, tidligere **Rødven kapell** er en langkirke med stavkirkestil. Den ligger nede ved sjøen i bygda Rødven i Rauma kommune. Den er en del av Den norske kirke og hører til Indre Romsdal prosti i Møre bispedømme.

Kirken ble bygd i 1907 samtidig med de to søsterkirkene, Veøy kirke på Sølsnes (nå i Molde kommune) og Holm kirke på Holm (nå i Rauma kommune). Disse to kirkene var et forbilde, og datidens kirkebygg skulle gjerne ha dragehoder, men det fikk ikke Rødven. Eksteriøret ble forsøkt holdt i stil med Rødven stavkirke, som står like ved. De to kirkene er allikevel ikke særlig like; stavkirken er umalt og brun av tjære, mens kapellet er malt i rødt og hvitt.

I 1980-årene fikk kirken nytt orgel.

## Referanser


## Kilder
* Thaule, John Ove; Ubostad, Ingar; Pedersen, Bjørn. 1990. *Kyrkjene våre* i *Ei bok om Rauma*, Rauma Kommune. s 207-210
* 

## Eksterne lenker
*
Runaway Train

***Runaway Train*** er en amerikansk action-thriller fra 1985, regissert av Andrej Kontsjalovskij. Filmen handler om to innsatte som rømmer fra et fengsel i Alaska. For å ta seg ut av det isødet de har havnet i klyver de om bord i et godstog. Underveis dør imidlertid lokføreren av hjerteslag og toget fortsetter førerløst. Samtidig jages de av en brutal fengselsdirektør. Hovedrollene spilles av Jon Voight og Eric Roberts. Handlingen er løst basert på et manus av den japanske filmskaperen Akira Kurosawa.

## Handling
To fanger rømmer fra et brutalt fengsel midt i Alaskas isøde. Den ene er tøff og hard mens den andre nærmest er en forskremt guttunge. De greier å ta seg frem til en jernbanestasjon og snike seg seg om bord på et godstog. Men når toget starter dør lokomotivføreren av et hjerteslag, og dermed er de plutselig passasjerer på er førerløst tog som raser fram med en voldsom fart. Underveis møter de også en kvinnelig togarbeider. Hun kan fortelle at de er de eneste tre som befinner seg på det løpske toget og at bremsesystemet er ødelagt. I tillegg til dette tar fengselsdirektøren opp en nådeløs jakt på rømlingene via helikopter.

## Om filmen

### Popularitet og økonomi
Filmen ble ingen publikumsuksess i USA hvor den kun innbrakte $7,6 millioner.

Produksjonskostnadene var på $9 millioner.

### Anmelderne
Den ble godt mottatt av kritikerne, noe som gjenspeiles i at den har fått 85 % på Rotten Tomatoes. Den amerikanske filmanmelderen Roger Ebert gav den fire av fire stjerner, mens Leonard Maltin gav den tre av fire.

*[[VG]]* gav den terningkast seks, mens *[[Dagbladet]]* og *[[Aftenposten]]* gav den terningkast fem.

### Priser
Filmen vant en Golden Globe for beste skuespiller (Jon Voight). Den ble i tillegg nominert til tre Oscar-priser, beste mannlige skuespiller (Voight), beste birolle (Roberts) og beste klipping. Den ble også nominert til Gullpalmen ved Filmfestivalen i Cannes.

## I rollene

* Jon Voight – Oscar "Manny" Manheim
* Eric Roberts – Buck McGeehy
* Rebecca De Mornay – Sara
* John P. Ryan – Fengselsdirektør Ranken
* Kyle T. Heffner – Frank Barstow
* T. K. Carter – Dave Prince
* Kenneth McMillan – Eddie MacDonald
* Stacey Pickren – Ruby
* Walter Wyatt – Conlan
* Edward Bunker – Jonah
* Reid Cruickshanks – Al Turner
* Dan Wray – Tykk fange
* Michael Lee Gogin – Kortvokst fange
* John Bloom – Høy fange
* Hank Worden – Gammel fange
* Danny Trejo – Bokser
* Tom Lister Jr. – Jackson, sikkerhetsvakt
* Dennis Franz – Politimann

## Referanser


## Eksterne lenker
*
Flowers in the Dirt

***Flowers in the Dirt*** ble på mange måter en comeback-plate for Paul McCartney, utgitt i 1989. Etter flere plateutgivelser på 1980-tallet som ikke ble godt mottatt av kritikerne og blandet av tilhengerne, inngikk McCartney et samarbeid med Elvis Costello (Declan MacManus) for kun denne utgivelsen. 

Samarbeidet synes å ha fått fram det beste hos McCartney til tross for at kun fire sanger var signert McCartney/MacManus, deriblant den moderate hiten «My Brave Face». Også de andre sangene på albumet har en kvalitet som ble satt pris på av både kritikerne og det platekjøpende publikum.

For første gang siden *[[Tug of War]]* i 1982 fikk McCartney positiv omtale for et nytt studioalbum, noe publikum var enig i. Albumet var populært og solgte raskt til gull med 500&nbsp;000 eksemplarer.

## Sporliste
# «My Brave Face» (Paul McCartney/Declan MacManus) – 3:18
# «Rough Ride» – 4:43
# «You Want Her Too» (Paul McCartney/Declan MacManus) – 3:11 (Duett med Elvis Costello (dvs Declan MacManus)
# «Distractions» – 4:39
# «We Got Married» – 4:57 (David Gilmour på gitar)
# «Put It There» – 2:07 (Basert på hva McCartneys far, James McCartney, pleide å si)
# «Figure of Eight» – 3:25 
# «This One» – 4:10
# «Don't Be Careless Love» (Paul McCartney/Declan MacManus) – 3:18
# «That Day Is Done» (Paul McCartney/Declan MacManus) – 4:19
# «How Many People» – 4:14 (Dedikert minnet av Chico Mendes, en politisk forkjemper fra regnskogen i Brazil)
# «Motor of Love» – 6:18
# «Ou Est Le Soleil?» – 4:45

## Eksterne lenker
*
Chester City FC

**Chester City Football Club** var en engelsk fotballklubb som spilte i Conference National. Klubben ble stiftet i 1885, og ble valgt inn i The Football League i 1931. «The Blues», som er kallenavnet til Chester City, spiller hjemmekampene sine på Saunders Honda Stadium i Chester. Byen Chester ligger i den engelske regionen Nordvest-England. Klubben rykket ned fra League Two til Conference National i 2009, og det er pr mars 2010 klart at de ikke vil fullføre sesongen. Klubben måtte starte med -25 poeng grunnet diverse økonomiske uregelmessigheter.

## Meritter
* Beste ligaresultat: Nr. 2 i 3. divisjon (nord) i 1935/36.
* Vinner av Conference National: 2003/04
* Beste resultat i FA-cupen: 5. runde i 1977 og 1980.
* Beste resultat i Ligacupen: Semifinale i 1975.
* Vant den walisiske cupen i 1908, 1933 og 1947.

## Klubbrekorder
* Største ligaseier: 12-0 mot York City den 1. februar 1936.
* Største tap: 2-11 mot Oldham Athletic den 19. januar 1952.
* Flest ligakamper: 406 kamper, Ray Gill.
* Flest ligamål: 135 mål, Stuart Rimmer.
* Flest ligamål i en sesong: 36 mål, Dick Yates.
* Yngste ligaspiller: 15 år og 350 dager, Aidan Newhouse.

## Kilder
* Rollin, Glenda & Rollin, Jack (2004): *SKYSPORTS FOOTBALL YEARBOOK 2004-05*.  Headline Book Publishing, London. ISBN 0-7553-1311-9

## Eksterne lenker
*  Klubbens offisielle hjemmeside 
*  Klubbside fra BBC 
*  Uoffisielt nettsted om Chester City 
*  Uoffisielt nettsted om Chester City
Mull of Kintyre (sang)

**«Mull of Kintyre»** er en singel utgitt av Paul McCartney og hans gruppe Wings i 1977.

Den skotsk-inspirerte balladen «Mull of Kintyre» ble den største hiten McCartney noen gang hadde vært involvert i gjennom hele sin karriere (inkludert tiden med The Beatles). Sangen er skrevet sammen med bandmedlemmet Denny Laine, og handler om Paul og hans kone Lindas bosted i Skottland med samme navn.

Singelen ble utgitt rett før julesalget og ble en betydelig populær låt. I Storbritannia alene solgte den 2 millioner eksemplarer, og ble den mestselgende singelen på øyene noensinne. (Senere slått av Queens «Bohemian Rhapsody»). På verdensbasis solgte den 6 millioner eksemplarer, og det eneste stedet den ikke er nevneverdig kjent er i USA, for der valgte man, av en eller annen grunn, å skifte side slik at den egentlige b-siden og rockeren «Girls' School» ble omgjort til a-side, mens «Mull of Kintyre» ble b-side. Denne varianten klatret ikke høyt og endte på 33.-plass som høyeste notering.
Kranes konditori

***Kranes konditori*** er en norsk dramafilm fra 1951 regissert av danske Astrid Henning-Jensen. Hun skrev også manuset, som var basert på Cora Sandels roman med samme navn.

## Handling
Filmen utspiller seg i en liten norsk kystby og følger Katinka Stordals liv. Filmen skildrer hennes ensomhet og lengsel etter kjærlighet. Den eneste mannen, som hun noensinne har elsket, har forlatt henne uten å ta farvel. Fra sine barn får hun hverken ømhet eller vennlighet, bare harde, kalde krav. Katinka kjemper for å holde hjemmet sammen. En dag møter hun den svenske sjømannen Stivhatten (Erik Hell) på Kranes konditori. Det sladres friskt om møtet dem imellom i byen, og Katinkas oppførsel vekker forargelse hos mange: Tenker hun å forlate hjem og barn?

## Mottagelse
Avisen *VG* roste det solide skuespillet, men klaget over stiv kameraføring. Fredag 16. februar 1951 skrev de: «Dramaet skulle framstilles fast og stramt, med helt naturlig realisme. Rønnaug Alten og Erik Hell holder denne stilen. Men miljøet og en flerhet av bipersonene er trukket opp med for tykke streker. Filmen er solid, men den er også tung. Dermed blir den ganske enkelt mindre underholdende. Denne svakheten, som har preget så mange norske filmer, har ikke Astrid Henning-Jensen klart å rydde av veien.»

## Rolleliste

## Eksterne lenker
*
Breitscheidplatz

**Breitscheidplatz** er en plass i Berlin, som ble anlagt i 1889. Plassen ble opprinnelig kalt **Gutenbergplatz** etter trykkekunstens oppfinner, men skiftet i 1892 navn til **Auguste-Viktoria-Platz**  til ære for keiserinnen. 31. juli 1947 ble navnet på nytt skiftet for å hedre SPD-politikeren Rudolf Breitscheid som døde i konsentrasjonsleir 1944.

## Historie
Kort tid etter anleggelsen av plassen reiste keiser Wilhelm II Kaiser-Wilhelm-Gedächtniskirche til ære for sin farfar, keiser Wilhelm I av Tyskland. Kirken er bygget i nyromantisk stil. Allerede før første verdenskrig hadde plassen utviklet seg som et viktig kulturelt og kommersielt område. 

Etter første verdenskrig var Auguste-Viktoria-Platz en viktig møteplass for intellektuelle og kunstnere, spesielt var Romanisches Kafé populær.

Plassen fikk store skader under andre verdenskrig, og Kaiser-Wilhelm-Gedächtniskirche ble lagt i ruiner. Etter delingen av Tyskland ble Auguste-Viktoria-Platz liggende i sentrum i Vest-Berlin, og ettersom den provisoriske hovedstaden lå i Bonn, fikk plassen stor symbolsk verdi. Plassen ble omdøpt i 1947 og Gedächtniskirche bevart som ruin, som en sterk påminnelse om krigens redsler. Kirken fikk sitt moderne tilbygg i 1965 under ledelse av arkitekten Egon Eiermann, og fungerer den dag i dag som et viktig minnesmerke.

Plassen fikk på 50-tallet Bikini Haus-komplekset, og senere, i 1965, Europa-Center, på den tiden en av de mest moderne kjøpesentre i Europa. Begge var viktige i symbolmarkeringen av vestens frihet og vellykkethet. Etter murens fall mistet plassen sin symbolverdi (og sine subsidier). I dag virker plassen noe umoderne, men er fortsatt et populært turistmål med Gedächtniskirche som trekkplaster. Det er de siste årene lagt en rekke planer for utvikling og renovering av plassen.

I dag ligger Breitscheidplatz med Gedächtniskirche i sentrum i Charlottenburg, på sørenden av Tiergarten og Zoologischer Garten Berlin, mellom Kurfürstendamm og Budapester Straße. Plassen ligger rett ved Bahnhof Zoo, bygget i 1882, som i dag er den viktigste S- og U-Bahn-stasjonen i sentrum vest, men som siden åpningen av Berlin Hauptbahnhof i 2006 har mistet sin posisjon som den viktigste jernbanestasjonen i Berlin.

Den 19. desember 2016 skjedde et terrorangrep på Breitscheidplatz, da en semitrailer raste inn i folkemengden på julemarkedet, drepte tolv mennesker og skadet nesten femti.

## Referanser